stanford-oval/wikipedia huggingface dataset:
אנרי ז'ול, נסיך קונדה
משפחתו

| שם | דיוקן | תקופת חיים | הערות |
| --- | --- | --- | --- |
| מארי תרז דה בורבון  הנסיכה מקונטי |  | 1 בפברואר 1666 –  22 בפברואר 1732 | נולדה בפריז והייתה ידועה בצעירותה בשם מדמואזל דה בורבון, היא נישאה לבן דודה פרנסואה לואי, נסיך קונטי; היא זכתה לתואר מלכת פולין לזמן קצר ב-1697. |
| אנרי דה בורבון  דוכס בורבון |  | 5 בנובמבר 1667 –  5 ביולי 1670 | מת בילדות. |
| לואי דה בורבון  דוכס בורבון  נסיך קונדה |  | 10 בנובמבר 1668 – 4 במרץ 1710 | נולד בפריז, הפך ליורש העצר של אביו עם מות אחיו ב-1670; התחתן עם לואיז פרנסואז דה בורבון, בתו של לואי הארבעה עשר |
| אן דה בורבון מדמואזל ד'אנייה |  | 11 בנובמבר 1670 –  27 במאי 1675 | מתה בילדותה |
| אנרי דה בורבון  רוזן קלרמון |  | 3 ביולי 1672 –  6 ביוני 1675 | נולד בסן-ז'רמן-אן-לה ומת בגיל שנתיים בפריז. |
| לואי אנרי דה בורבון  רוזן לה מרשה |  | 9 בנובמבר 1673 –  21 בפברואר 1677 | נולד בפריז, מת בגיל שלוש |
| אן מארי ויקטואר דה בורבון  מדמואזל ד'אנייה  מדמואזל דה קונדה |  | 11 באוגוסט 1675 –  23 באוקטובר 1700 | נולדה בפריז, היא מתה בגיל 25 בשאטו אסנייר. |
| אן לואיז בנדיקט דה בורבון  הדוכסית ממיין |  | 8 בנובמבר 1676 – 23 בינואר 1753 | נולדה בפריז, היא נודעה בשם מדמואזל ד'אנייה ולאחר מכן מדמואזל דה שרולה במהלך נעוריה; היא נישאה לילד בלתי חוקי אחר של לואי ה-14, לואי אוגוסט דה בורבון, דוכס מיין |
| מארי אן דה בורבון הדוכסית מוונדום |  | 24 בפברואר 1678 –  11 באפריל 1718 | נולדה בפריז, היא נודעה בשם מדמואזל דה מונמורנסי ולאחר מכן מדמואזל ד'אנייה במהלך נעוריה; היא נישאה לבן דודה, לואי ז'וזף דה בורבון, הדוכס דה ונדום |
| דה בורבון  מדמואזל דה קלרמון |  | 17 ביולי 1679 –  17 בספטמבר 1680 | נולדה ומתה בפריז. |
הערות שוליים

↑  Williams, H. Noel (1912). "Love Affairs of the Condé family". pp. 268–280.
| --- | --- |
בקרת זהויות :  PLWABN: 9810676409705606  BnF: cb113339835 (data)  GND: 143958674  ISNI: 0000 0001 1872 3301  NTA: 080196101  SNAC: w6q8986h  SUDOC: 060449519  VIAF: 2463606   WorldCat (עם VIAF): 2463606 
ארבע בנותיו של אנרי ז'ול, גובר.
קצפת

ערך זה עוסק במאכל מוקצף, עשוי משמנת. אם התכוונתם למשמעות אחרת, ראו .
| --- | --- |

שוקולטה ואיינשפנר בקפה לנדמן, מעוטרים בשכבה נכבדת של קצפת
 
 מאכלים
 סוג:  קצף, שמנת 
 מרכיבים עיקריים:  וניל, ממתיק, crème fraîche liquide 
 
עוגה לצד קצפת
קצפת היא קצף יציב העשוי משמנת מתוקה שנטרפה בתוספת סוכר שהומצאה במאה ה-16 בבלגיה.
מרכיבי הקצפת

על מנת שקצפת תהיה יציבה ונוחה לשימוש, יש הכרח בשני מרכיבים בלבד:
שמנת מתוקה עתירת שומן (30–55 אחוז שומן בנפח). ככל שתכולת השומן גבוהה יותר, כך הקצפת תהיה מוצקה יותר.
סוכר לבן. בתהליך הטריפה, במיוחד כאשר משתמשים במעבד מזון, הסוכר נפרד לסיבים דקיקים (בדומה לצמר גפן מתוק) ומהווה תשתית לקצף גבוה ומבריק יותר.
ניתן להוסיף לקצפת מספר רב של מרכיבים נוספים, בהתאם לצורך:
עמילנים: על מנת לכפר על תכולת שומן נמוכה יחסית, ניתן להוסיף עמילן נוח לשימוש כדי לעבות את הקצפת.
צבעי מאכל: על מנת להתאים את גוון הקצפת (בדרך כלל צבע קרם בהיר) למאפים מסוימים אפשר להוסיף צבעי מאכל או אבקות צבעוניות אכילות שונות, כגון קפה או קקאו.
חומרי טעם וריח: על מנת לשנות את טעמה של הקצפת ניתן להוסיף, פרט לסוכר, גם קינמון, תמציות טעם רום או וניל ותבלינים שונים. קצפת בתוספת וניל נקראת קרם שנטילי.
קצף ביצים: על מנת לעבות את הקצפת, ניתן לחזקה בקצף ביצים קר.
כל תוסף שנכנס לקצפת חייב להיות קל ולא מתגבש, על מנת לשמור על אווריריות במוצר הסופי, לכן למשל אין להוסיף דבש לקצפת.
דרך ההכנה

להכנת קצפת חלבית, השמנת מוקצפת במטרפה במהירות בינונית; לאחר זמן מה מגבירים את קצב הטריפה, ולאחר תקופת זמן זהה מגבירים את הקצב שוב (עליית מדרגה שליש-שליש-שליש). זאת על מנת להוסיף יותר אוויר לתוך התערובת, ולהסתמך על היציבות שהושגה בשלבים קודמים. הקצפה מהירה מוקדם מדי תגרום להתפרקותה של השמנת. יש המוסיפים אבקת אינסטנט וניל לשם קבלת קצפת יציבה יותר (תוספת של סוכר ועמילן במוצר אחד).
להכנת קצפת פרווה, מקציפים מים ושמנת צמחית ביחס של 1:2 לטובת המים. כתחליף, ישנן שמנות שדוללו מראש. השמנת חייבת להיות מקוררת היטב לפני הקצפתה, ויש המקררים אף את קערת המיקסר עצמה.
שימושים של קצפת במגדנאות

קצפת משמשת כאחד מן המרכיבים של קרם בוואריה ושל מוסים, וכן לשם ציפויין ועיטורן של מנות קינוח כגון עוגות, גלידות, חביתיות, סלט פירות ומשקאות כגון קפה, קקאו ומילקשייק.
האחים כהן

.
| --- | --- |

האחים כהן בפסטיבל קאן, 2001
 לידה:  מיניאפוליס
 שם במה:  Roderick Jaynes 
 תקופת הפעילות:  מ-1984 
 פרסים והוקרה:  פרס אגודת מבקרי הקולנוע של דלאס-פורט וורת' לבמאי הטוב ביותר (2007)  פרס אוסקר  פרס מועצת ביקורת הקולנוע האמריקנית לסרט הטוב ביותר 
 
האחים כהן בשנת 2007
ג'ואל (מימין) ואיתן כהן בפסטיבל הקולנוע בקאן, 2015
האחים כהן (באנגלית: Coen brothers) הם צמד האחים הקולנוענים היהודים-אמריקאים ג'ואל ואית'ן כהן (Joel & Ethan). שניהם יוצרים את סרטיהם במשותף, על כל המשתמע מכך: בימוי, כתיבה, עריכה והפקה. סרטיהם של האחים כהן מתאפיינים במשחקי ז'אנרים כאשר הם מושפעים מהפילם נואר מחד גיסא ומהקומדיה המטורפת מאידך גיסא. הם זכו ארבע פעמים בפרס אוסקר. האחים מופיעים לפעמים ברשימת הקרדיטים של סרטיהם תחת שם העט רודריק ג'יינס.
קורות חיים

האחים נולדו וגדלו בפרבר של העיר מיניאפוליס שבמינסוטה, למשפחה יהודית. ג'ואל כהן נולד ב-29 בנובמבר 1954 ואיתן כהן ב-21 בספטמבר 1957. שני הוריהם היו פרופסורים באוניברסיטאות מקומיות. אביהם התמחה בכלכלה ואמם בתולדות האמנות. כילדים נהגו לצלם חידושים לסרטים שונים בכיכובם של חבריהם לשכונה באמצעות מצלמה שקנה ג'ואל.
בבגרותו החל איתן בלימודי פילוסופיה באוניברסיטת פרינסטון, והכין עבודת תזה בנושא תורתו המאוחרת של לודוויג ויטגנשטיין.
ג'ואל החל ללמוד קולנוע במכון לקולנוע ולטלוויזיה שבאוניברסיטת ניו יורק ולאחר שסיים את לימודיו עבר להתגורר בלוס אנג'לס, שם החל את דרכו הקולנועית בתור עוזר הפקה. לאחר שהחל להצליח בתחום העריכה פגש בסם ריימי והועסק כעוזר עריכה בסרטו הראשון של ריימי באורך מלא: מוות אכזרי (1981).
בשנת 1984 נישא ג'ואל לשחקנית פרנסס מקדורמנד, המופיעה במספר סרטים של האחים הכהן.
איתן נשוי לעורכת הסרטים טריסיה קוק, ולצד הקריירה הקולנועית כתב את הספר "שערי עדן".
האחים זכו בפרסי אוסקר לתסריט המקורי הטוב ביותר על "פארגו" ב-1996, וב-2008 זכו בשלושה פרסים עבור "ארץ קשוחה": על הבימוי, התסריט המעובד ואף הסרט הטוב ביותר. על סרט זה זכו גם בפרס גלובוס הזהב לתסריט הטוב ביותר.
ב-2011 זכו בפרס דן דוד.
בספטמבר 2018 זכו בפרס התסריט בפסטיבל הסרטים של ונציה על אנתולוגיית המערבונים "הבלדה על באסטר סקראגס".
השפעות קולנועיות

סרטיהם של האחים מושפעים באופן מובהק משני מקורות קולנועיים עיקריים:
סגנון "הבלש הפרטי הקשוח" וסוגת הפילם נואר - אלו השפיעו ויזואלית כמו גם נראטיבית על מרבית סרטיהם. אם במחוות ברורות כמו "האיש שלא היה שם" ו"רציחות פשוטות", במחוות ברורות פחות כמו "ביג לבובסקי", או בהשפעה על עיצוב העלילה והדמויות ("פארגו", "צומת מילר").
הקומדיה המטורפת - סגנון זה השפיע גם הוא באופן משמעותי על סרטי האחים כהן. הסרט "הקפיצה הגדולה" הוא בבירור מחווה לשני היוצרים הבולטים של הז'אנר, פרנק קפרה ופרסטון סטרג'ס. רבים מהדיאלוגים ומהדמויות ב"פארגו" כוללים מאפיינים מסרטיו של פרנק קפרה, כמו גם עלילת הסרט "רציחות פשוטות" אשר חבה חוב לז'אנר זה. נוסף על כך, סרטי הקומדיה "אחי, איפה אתה?", "אכזריות בלתי נסבלת" "לחסל את הליידי", "יהודי טוב" מושפעים באופן ניכר מהז'אנר.
פילמוגרפיה > פרויקטים משותפים

"רציחות פשוטות" (1984)
"בייבי אריזונה" (1987)
"צומת מילר" (1990)
"ברטון פינק" (1991)
"הקפיצה הגדולה" (1994)
"פארגו" (1996)
"ביג לבובסקי" (1998)
"אחי, איפה אתה?" (2000)
"האיש שלא היה שם" (2001)
"אכזריות בלתי נסבלת" (2003)
"לחסל את הליידי" (2004)
"ארץ קשוחה" (2007)
"לקרוא ולשרוף" (2008)
"יהודי טוב" (2009)
"אומץ אמיתי" (2010)
"נוכלת בהזמנה" (2013) (תסריט)
"בתוך לואין דיוויס" (2013)
"לא נשבר" (2014, תסריט)
"גשר המרגלים" (2015, תסריט)
"יחי הקיסר!" (2016)
"סודות הפרברים" (2017, תסריט)
"הבלדה על באסטר סקראגס" (2018)
פילמוגרפיה > פרויקטים נפרדים

"הטרגדיה של מקבת'" (2021) - בבימויו, הפקתו ותסריט מאת ג'ואל כהן.
Jerry Lee Lewis: Trouble in Mind‏ (2022) דוקומנטרי של איתן כהן.
"סעי בובה" (2024) - בבימויו, הפקתו ותסריט מאת איתן כהן.
"Honey Don't!"‏ (2025) - בבימויו, הפקתו ותסריט מאת איתן כהן.
לקריאה נוספת

דור יעקובי, משונות גאוגרפית - הכרונוטופ הדיאלקטי בקולנוע של האחים כהן, עבודת גמר לשם קבלת תואר M.A. אוניברסיטת תל אביב, 2016.
הערות שוליים

↑  נמרוד דביר,'"`UNIQ--nowiki-00000000-QINU`"'ותודה לאקדמיה: האחים כהן זוכים בפרס, באתר nrg‏, 22 בפברואר 2011
↑  נירית אנדרמן,'"`UNIQ--nowiki-00000002-QINU`"'האחים כהן: "אמא שלנו ניסתה במשך הרבה שנים לגרום לשנינו לבוא לישראל", באתר הארץ, 16 במאי 2011
↑  אבנר שביט, ונציה‏, פסטיבל ונציה 2018: "רומא" הזוכה הגדול, קייס נאשף זכה בפרס השחקן במסגרת צד, באתר וואלה, 8 בספטמבר 2018
| סרטי האחים כהן |
| --- | --- | --- |
| סרטים | רציחות פשוטות (1984) • בייבי אריזונה (1987) • צומת מילר (1990) • ברטון פינק (1991) • הקפיצה הגדולה (1994) • פארגו (1996) • ביג לבובסקי (1998) • אחי, איפה אתה? (2000) • האיש שלא היה שם (2001) • אכזריות בלתי נסבלת (2003) • לחסל את הליידי (2004) • ארץ קשוחה (2007) • לקרוא ולשרוף (2008) • יהודי טוב (2009) • אומץ אמיתי (2010) • בתוך לואין דיוויס (2013) • יחי הקיסר! (2016) • הבלדה על באסטר סקראגס (2018) |  |
| שחקנים בולטים | ג'ון גודמן • סטיב בושמי • פרנסס מקדורמנד • ג'ון טורטורו |  |
| שותפים נוספים | פסקולים: קרטר בורוול • צילום: רוג'ר דיקינס • בארי זוננפלד |  |
| --- | --- |
בקרת זהויות :  NLI: 987007426172005171  LCCN: no2001068250  MusicBrainz: f667847e-cffc-4b78-bda7-7473acbc5c02  SUDOC: 153650818  VIAF: 187672818   WorldCat (עם VIAF): 187672818
ברנדון סנדרסון

| --- | --- |

ברנדון סנדרסון, 2016
 לידה:  19 בדצמבר 1975 (בן 49) נברסקה, ארצות הברית
 מדינה:  ארצות הברית ארצות הברית
 עיסוק:  סופר, מורה לכתיבה יצירתית
 מקום לימודים:  אוניברסיטת בריגהאם יאנג
 שפות היצירה:  אנגלית
 סוגה:  פנטזיה, מדע בדיוני
 יצירות בולטות:  הערפילאים גנזך אורות הסער
 תקופת הפעילות:  מ-2005
 הושפע מ:  רוברט ג'ורדן, דייוויד פארלאנד, ברברה האמבלי
 פרסים והוקרה:  פרס הוגו (2013, 2014, 2016, 2018)  פרס הפנטזיה העולמי (2013)
 אתר רשמי
ברנדון וין סנדרסון (באנגלית: Brandon Winn Sanderson; נולד ב-19 בדצמבר 1975) הוא סופר פנטזיה ומדע בדיוני אמריקאי. הוא נודע בזכות קצב הכתיבה המהיר שלו והיקום הבדיוני שיצר, הקוסמיר, בו רוב ספריו מתרחשים לרבות שתי הסדרות הפופולריות ביותר שלו: "הערפילאים" ו"גנזך אורות הסער". בנוסף, סנדרסון מוכר בזכות הכתיבה המשותפת עם רוברט ג'ורדן המנוח של שלושת הכרכים הנועלים של סדרת הספרים "מחזור כישור הזמן".
ביוגרפיה > תחילת דרכו וחיים אישיים

סנדרסון נולד בלינקולן שנברסקה למשפחה נוצרית-מורמונית. הוא היה הבכור למשפחה בת ארבעה ילדים. לדבריו, כבר בצעירותו הוא קרא בלהט ספרי פנטזיה אפית ואף ניסה את כוחו בכתיבה. ב-1994, עם תום לימודיו בבית הספר התיכון, הוא החל ללמוד ביוכימיה באוניברסיטה המורמונית בריגהאם יאנג שביוטה. שנה לאחר מכן, ב-1995, הוא קטע את לימודיו האקדמאיים עבור התנדבות במיסיון עבור הכנסייה המורמונית. במסגרת ההתנדבות הוא אף שהה בדרום קוריאה בשליחות הכנסייה. כעבור שנתיים, ב-1997 לאחר ששב אל האוניברסיטה, הוא זנח את לימודי הביוכימיה ועבר ללמוד ספרות אנגלית. לדבריו, לשליחותו בדרום קוריאה הייתה השפעה על החלטתו לבחור בלימוד ספרות ואף בבחירה להיות סופר. בעת לימודיו הוא היה חבר מערכת ואף עורך במשך זמן מה של כתב העת "Leading Edge" האוניברסיטאי העוסק בספרות ספקולטיבית. ב-2004, הוא סיים את לימודיו וקיבל את התואר השני בתחום לימודיו, עם התמקדות בכתיבה יוצרת.
ב-2006 סנדרסון נישא לאמילי בושמן, עמיתתו לספסל הלימודים באוניברסיטה. בושמן היא מורה לאנגלית ולספרדית במקצועה, אך מאוחר יותר היא הפכה למנהלת העסקית שלו. לזוג שלושה ילדים והם מתגוררים באמריקן פורק שביוטה, בסמוך לאוניברסיטת בריגהאם יאנג. סנדרסון חבר בסגל האוניברסיטה ומעביר בה קורס בכתיבה יוצרת. הוא מגדיר עצמו כמורמוני מאמין, אך ליברלי יותר מהמקובל בקרב מורמונים בנושאים מסוימים כמו זכויות להט"בים.
ספריו > מרחב הקוסמיר > נובלות במרחב הקוסמיר

לאורך השנים סנדרסון פרסם כמה נובלות שעלילתן מתרחשת במרחב הקוסמיר. רובן התפרסמו במסגרת האוסף Arcanum Unbounded שיצא לאור בשנת 2016, לאחר שקודם לכן פורסמו באופן עצמאי. בעברית האוסף פוצל לשני חלקים: החלק הראשון יצא לאור ב-2024 והחלק השני צפוי לצאת ב-2025. הנובלות השונות בדרך כלל קשורות לעלילה של ספרים אחרים שחיבר, כגון הערפילאים או אלנטריס.
| נובלות שעלילתן מתרחשת במרחב הקוסמיר> עלילה כללית.עלילה כללית | נובלות שעלילתן מתרחשת במרחב הקוסמיר> שם.שם | נובלות שעלילתן מתרחשת במרחב הקוסמיר>  הוצאה מקורית.שנת הוצאה | נובלות שעלילתן מתרחשת במרחב הקוסמיר>  הוצאה מקורית.מס' עמודים | נובלות שעלילתן מתרחשת במרחב הקוסמיר>  אוסף נובלות. אוסף נובלות | נובלות שעלילתן מתרחשת במרחב הקוסמיר>  אוסף נובלות. אוסף נובלות | נובלות שעלילתן מתרחשת במרחב הקוסמיר> . | נובלות שעלילתן מתרחשת במרחב הקוסמיר> . |
| --- | --- | --- | --- | --- | --- | --- | --- |
| הערפילאים | המתכת האחת-עשרה The Eleventh Metal | 2011 | 21 | Arcanum Unbounded (2016) | הארקאנום נחשף: חלק א' (2024) |  |  |
| הערפילאים | הערפילאים: ההיסטוריה הסודית Mistborn: Secret History | 2016 | 160 | Arcanum Unbounded (2016) | הארקאנום נחשף: חלק א' (2024) |  |  |
| הערפילאים | ג'נטלמן ג'ק ובורות אלטאניה Allomancer Jak and the Pits of Eltania | 2014 | 40 | Arcanum Unbounded (2016) | הארקאנום נחשף: חלק א' (2024) |  |  |
| ללא | צללים לדממה ביערות הגיהנום Shadows for Silence in the Forests of Hell | 2013 | 50 | Arcanum Unbounded (2016) | הארקאנום נחשף: חלק א' (2024) |  |  |
| ללא |  Sixth of the Dusk | 2014 | 59 | Arcanum Unbounded (2016) | הארקאנום נחשף: חלק ב' (צפוי לצאת ביולי 2025) |  |  |
| אלנטריס |  The Hope of Elantris | 2006 | 25 | Arcanum Unbounded (2016) | הארקאנום נחשף: חלק ב' (צפוי לצאת ביולי 2025) |  |  |
| אלנטריס |  The Emperor's Soul | 2012 | 175 | Arcanum Unbounded (2016) | הארקאנום נחשף: חלק ב' (צפוי לצאת ביולי 2025) |  |  |
| גנזך אורות הסער |  Edgedancer | 2016 | 272 | Arcanum Unbounded (2016) | הארקאנום נחשף: חלק ב' (צפוי לצאת ביולי 2025) |  |  |
| גנזך אורות הסער |  Dawnshard | 2020 | 171 | לא התפרסם במסגרת אוסף כלשהו | לא התפרסם במסגרת אוסף כלשהו |  |  |
ספריו > ספרים אחרים > נובלות מחוץ למרחב הקוסמיר

חלק מהנובלות שכתב סנדרסון ועלילתן מתרחשת מחוץ למרחב הקוסמיר מאוגדים בשני אוספים: Legion ו-Skyward Flight.
| נובלות שעלילתן מתרחשת מחוץ למרחב הקוסמיר> שם.נובלות שהתפרסמו במסגרת האוסף Legion | נובלות שעלילתן מתרחשת מחוץ למרחב הקוסמיר> שנת הוצאה.נובלות שהתפרסמו במסגרת האוסף Legion | נובלות שעלילתן מתרחשת מחוץ למרחב הקוסמיר> מס' עמודים.נובלות שהתפרסמו במסגרת האוסף Legion | נובלות שעלילתן מתרחשת מחוץ למרחב הקוסמיר> עלילה.נובלות שהתפרסמו במסגרת האוסף Legion |
| --- | --- | --- | --- |
| Legion | 2012 | 88 | Legion |
| Skin Deep | 2014 | 208 | Legion |
| Lies of the Beholder | 2018 | 148 | Legion |
נובלות שהתפרסמו במסגרת האוסף Skyward Flight
| Sunreach | 2021 | 208 | סקייוורד |
| ReDawn | 2021 | 229 | סקייוורד |
| Evershore | 2021 | 234 | סקייוורד |
נובלות שלא התפרסמו במסגרת אוסף כלשהו
| Defending Elysium | 2008 | 43 | סקייוורד |
| Infinity Blade: Awakening | 2011 | 128 | Infinity Blade |
| Infinity Blade: Redemption | 2013 | 200 | Infinity Blade |
| Mitosis | 2013 | 55 | מלחמת הנפילים |
| Lux: A Texas Reckoners Novel | 2021 |  13 שע' ו-54 דק' (ספר קולי) | מלחמת הנפילים |
| Perfect State | 2015 | 87 | עצמאי |
| Snapshot | 2017 | 123 | עצמאי |
| The Original | 2020 | 3 שע' ו-25 דק' (ספר קולי) | עצמאי |
הערות שוליים

1 2 3 4 5 6 7  "About Brandon", brandonsanderson.com
1 2 3  Brandon Sanderson, "My History As A Writer", faq.brandonsanderson.com, October 19, 2008.
↑  Brandon Sanderson, "Newsletter, July 2006", brandonsanderson.com, July 21, 2006.
↑  Brandon Sanderson, "Brandon Sanderson Newsletter", brandonsanderson.com, February 2010.
↑  Brandon Sanderson, I’ve heard you are a practicing member of the Church of Jesus Christ of Latter-Day Saints. | Brandon Sanderson, faq.brandonsanderson.com, ‏2023-03-30 (באנגלית אמריקאית)
↑  Orson Scott Card, "Leaves, Lost, Halloween, Elantris", Hatrack River, February 5, 2022
↑  "Reviews: Elantris", brandonsanderson.com
1 2  Michael M. Jones, "Q & A with Brandon Sanderson", Publishers Weekly, October 30, 2018
1 2 3  "List of Brandon Sanderson Books in Order", Books Reading Order.
↑  "An interview with Brandon Sanderson", Dragonmount.com, December 8, 2007
↑  "Tor announces that the final novel in bestselling Robert Jordan's legendary Wheel of Time fantasy series will be completed by author Brandon Sanderson", Tor-Forge.com, December 7, 2007
↑  "The New York Times Best Sellers", The New York Times, November 15, 2009
↑  "Best Sellers: Hardcover Fiction", The New York Times, November 21, 2010
↑  "Fantastic Finish", Sunday Book Review, The New York Times, January 25, 2013
↑  "2014 Hugo Awards", The Hugo Awards
↑  "OFFICIALLY ANNOUNCING: SKYWARD", brandonsanderson.com
↑  Brent Lang, DMG Nabs Rights to Brandon Sanderson’s 'Cosmere' Book Universe in Massive Deal (EXCLUSIVE), Variety, October 27, 2016
↑  Jim Vorel, "Fantasy King Brandon Sanderson Just Raised $15 Million on Kickstarter in a Single Day", Paste Magazine, March 2, 2022
↑  Shawn Knight, "Surprise book series smashes previous Kickstarter record by more than double", TECHSPOT: Tech Enthusiasts, Power Users, Gamers, April 1, 2022
↑  "What Is The Cosmere?", faq.brandonsanderson.com
1 2 3 4  "ספרי ברנדון סנדרסון", הוצאת אופוס
↑  "אלנטריס", הספרייה הלאומית של ישראל
↑  "אלנטריס: מהדורת העשור", הספרייה הלאומית של ישראל
1 2 3 4 5 6 7  All book Series by Brandon Sanderson, Goodreads
↑  "אלקטרז נגד ספרני הרשע", הספרייה הלאומית של ישראל
↑  The Wheel of Time Series, Goodreads
↑  "ברנדון סנדרסון", הוצאת מודן
↑  Lux: A Texas Reckoners Novel and The Original, Audible
| --- | --- |
בקרת זהויות :  NLI: 987007310386105171  PLWABN: 9810585631505606  BNE: XX1763467  BnF: cb161510729 (data)  GND: 133523829  ICCU: MODV639885  ISNI: 0000 0001 1472 4577  LCCN: n2004036176  MusicBrainz: b7b9f742-8de0-44fd-afd3-fa536701d27e  NDL: 01058789  NKC: mzk2006368006  NLG: 323535  NLK: KAC201511025  NSK: 000667424  NTA: 296984019  RERO: 02-A017361216  SELIBR: 392698  SNAC: w6bp4fcn  SUDOC: 137396201  VIAF: 50418535   WorldCat (עם VIAF): 50418535 
סנדרסון עם ספריו, 2007
מודוס ויוונדי

קריקטורה בשם "מודוס ויוונדי" (בציור לאו השלושה-עשר ואוטו פון ביסמרק)
מודוס ויוונדי (בלטינית: Modus vivendi; "מודוס"- "דרך", "ויוונדי" - "לחיות") הוא ביטוי בלטינית המשמש לתיאור מצב פוליטי ודיפלומטי שבו שני הצדדים של עימות מסוים חולקים הסכמה ארעית ולא רשמית על הפסקה של עימות זה, מתוך נכונותם להגיע או לציית להסדרים מסוימים שיבטיחו את מסלולם התקין של חייהם. כאשר שני צדדים מגיעים למצב של "מודוס ויוונדי" ביחס למחלוקת מסוימת, פירוש הדבר שלמרות המחלוקת, אומצה דרך שתאפשר לשני הצדדים לחיות איתה.
במובן הדיפלומטי והבינלאומי של המושג, "מודוס ויוונדי" הוא כלי המשמש לביטוי טבעם של הסדרים בין מדינות בסיום מלחמה, הסדרים בעלי אופי זמני כללי וארעי, המיועדים להיות מוחלפים בהסכמים קבועים ומפורטים, לרוב בצורה של חוזה שלום או אמנה. שביתת נשק והסכמי כניעה נחשבים בדרך כלל למצבים של "מודוס ויוונדי".
במדינת ישראל היה קיים למעשה מצב של "מודוס ויוונדי" עם מדינות ערב, עם חתימת הסכמי שביתת הנשק לאחר מלחמת העצמאות. כיום, במובן מסוים, שרויה מדינת ישראל במצב של "מודוס ויוונדי" עם מספר מדינות ערביות.
ראו גם

סטטוס קוו
מישל גונדרי

| --- | --- |

גונדרי בשנת 2012
 לידה:  8 במאי 1963 (בן 61) צרפת ורסאי, צרפת
 מדינה:  צרפת 
 תקופת הפעילות:  מ-1986
 עיסוק:  במאי, מפיק ותסריטאי קולנוע
 מקום לימודים:  École nationale supérieure des arts appliqués et des métiers d'art 
 יצירות בולטות:  שמש נצחית בראש צלול
 צאצאים:  Paul Gondry 
 פרסים והוקרה:  פרס אוסקר לתסריט המקורי הטוב ביותר (2004)  פרס גילדת הכותבים של אמריקה לתסריט המקורי הטוב ביותר (2005)  אביר במסדר ההצטיינות הלאומי (13 במאי 2011) 
 http://www.michelgondry.com/
 פרופיל ב-IMDb
 
מישל גונדרי (בצרפתית: Michel Gondry; ‏נולד ב־8 במאי 1963) הוא במאי קולנוע צרפתי, כמו גם פרסומות ווידאו קליפים הבולט בסגנונו החזותי החדשני ובמניפולציות שהוא עורך במרכיבי עבודותיו.
קריירה

גונדרי נולד בורסאי, צרפת. עבודתו כיוצר סרטים החלה בווידאו קליפ שביים עבור להקת הרוק הצרפתית Oui Oui, שבה גם תיפקד כמתופף. סגנון עבודותיו המיוחד לכד את תשומת לבה של האמנית המוזיקלית ביורק, שביקשה ממנו ליצור קליפ עבור שירה Human Behaviour. שיתוף הפעולה בין השניים נמשך זמן רב, במהלכו ביים גונדרי עבור הזמרת שבעה וידאו קליפים. אמנים אחרים ששיתפו פעולה עם הבמאי היו הווייט סטרייפס, הכמיקל ברדרס, בק, דאפט פאנק,פו פייטרס, הרולינג סטונס וקיילי מינוג. גונדרי יצר מספר פרסומות טלוויזיה; אחת הפרסומות המפורסמות יותר, למכנסי הג'ינס של לוי שטראוס ושות', זכתה בפרס אריה הזהב בפסטיבל קאן. הוא היה חלוץ השימוש בטכניקות זמן הקליע, שזכו לתפוצה רחבה בסרט "מטריקס" (The Matrix); דוגמאות בולטות הן הווידאו קליפ Like a Rolling Stone שביים עבור להקת הרולינג סטונז, ופרסומת שביים ב־1998 עבור וודקה סמירנוף.
גונדרי נחשב (יחד עם הבמאים ספייק ג'ונז ודייוויד פינצ'ר) לנציג בולט של זרם במאי וידאו קליפים העוברים לביים סרטים באורך מלא. גונדרי ביים את סרטו הראשון באורך מלא, "המין האנושי" (Human Nature), ב־2001 (המבוסס באופן רופף על הסיפור הקצר דין-וחשבון לאקדמיה, מאת קפקא) וזכה לביקורות מעורבות. תסריט הסרט נכתב על ידי התסריטאי צ'ארלי קאופמן שכתב גם את התסריט לסרטו השני של גונדרי "שמש נצחית בראש צלול" (Eternal Sunshine of the Spotless Mind). סרט זה יצא למסכים בשנת 2004, וזכה לשבחים ולפרסים רבים. הסרט משתמש בעיבודי תמונה דיגיטליים רבים שאיתם ערך ניסויים בווידאו קליפים שביים. בהמשך החל גונדרי לביים גם תסריטים שכתב בעצמו, בהם מדעי החלום (2006) ו-"קדימה, תריץ אחורה" (2008).
ב-2013 ביים את הסרט התיעודי המונפש "האם האיש הגבוה מאושר?" (Is the Man Who Is Tall Happy?), ראיון מאויר עם פרופ' נועם חומסקי.
ב-2014 ביקר בישראל והעביר סדנת אמן בבית הספר לקולנוע סם שפיגל
חיים אישיים

אחיו של מישל, אוליבר גונדרי, גם הוא במאי פרסומות טלוויזיה ווידאו קליפים, וכן עוסק בעריכה ובפוסט פרודקשן.
פילמוגרפיה

1989 Vingt p'tites tours
1998 La lettre
2001 המין האנושי / Human Nature
2001 ...One Day - סרט קצר בהשתתפות גונדרי ודייוויד קרוס
2003 The Work of Director Michel Gondry - מכיל את הווידאו קליפים ופרסומות הטלוויזיה שביים גונדרי
2003 Pecan Pie - סרט קצר בהשתתפות ג'ים קארי
2003 I've Been Twelve Forever - דוקומנטרי
2004 שמש נצחית בראש צלול / Eternal Sunshine of the Spotless Mind
2005 מסיבת רחוב / Block Party - דוקומנטרי
2006 מדעי החלום / The Science of Sleep
2008 קדימה, תריץ אחורה / Be Kind Rewind
2011 הצרעה הירוקה / The Green Hornet
2013 צל הימים / Mood Indigo
2013 האם האיש הגבוה מאושר? / ?Is the Man Who Is Tall Happy
2023 ספר הפתרונות / the book of solutions
TBA‏ Golden
קליפים (רשימה חלקית)

לני קרביץ - Believe
ביורק - Human Behaviour
שינייד או'קונור - Fire on Babylon
מאסיב אטאק - Protection
רולינג סטונז - Like a Rolling Stone
ביורק - Army of Me
ביורק - Isobel
ביורק - Hyperballad
דאפט פאנק - Around the World
שריל קרואו - A Change Would Do You Good
ביורק - Jòga
ביורק - Bachelorette
וייקלף ז'אן - Another One Bites the Dust
בק - Deadweight
סטארדאסט - Music Sounds Better with You
רולינג סטונז - Gimme Shelter
כימיקל בראד'רז - Let Forever Be
רדיוהד - Knives Out
כימיקל בראד'רז - Star Guitar
וייט סטרייפס - Fell in Love with a Girl
וייט סטרייפס - Dead Leaves and the Dirty Ground
קיילי מינוג - Come into My World
וייט סטרייפס - The Hardest Button to Button
קניה ווסט ואדם לוין - Heard 'Em Say
וייט סטרייפס - The Denial Twist
ביורק - Declare Independence
הערות שוליים

↑  http://www.jsfs.co.il/template/default.aspx?PageId=256&Preview=1
| --- | --- |
בקרת זהויות :  NLI: 987007447724605171  PLWABN: 9810575697505606  BIBSYS: 2131624  BNE: XX1155523  BnF: cb14102138b (data)  CiNii: DA1872760X  GND: 128878185  ISNI: 0000 0001 1471 2365  LCCN: no2004055309  MusicBrainz: 4a29c1da-b3b8-45f7-9df3-8a1aa82b1540  NDL: 01087456  NKC: pna2006327265  NLK: KAC201229667  NTA: 240259416  RKD: 347212  SELIBR: 287318  SUDOC: 085278475  ULAN: 500474942  VIAF: 42047004   WorldCat (עם VIAF): 42047004 
מישל גונדרי בשנת 2008
Shiyan

Shiyan (בתרגום לעברית: ניסוי) הוא שם שקיבלו לוויינים מתוצרת סין ששוגרו למטרות שונות. הלוויין הראשון שוגר בשנת 2004 ושיגורים נמשכים עד היום. כל הלוויינים נבנו בסין.
מדובר בלווייני ניסוי טכנולוגי בתחומים שונים. השלטונות וכלי תקשורת רשמים של סין אינם מרחיבים על מטרות השיגורים. הם מציינים שלוויינים מיועדים לניטור גידולים חקלאים וניטור סביבת כדור הארץ. הלוויינים משוגרים למסלולים שונים ככל הנראה בהתאם למטרות השיגור הספציפי. בניגוד ללוויינים מתוכנית Shijian שמיועדת לבדיקת שיפורים בטכנולוגיות קיימות, לווייני תוכנית Shiyan מיועדים לניסוי טכנולוגיות חדשות.
לוויין Shiyan 7 ששוגר בשנת 2021 צויד בזרוע רובוטי ומדחף לשינוי מסלול. הוא ביצע תמרונים תוך התקרבות ללווייני Shijian 15 ו-Shijian 7. במהלך ההתקרבות הוא שחרר תת-לוויין.